Acţiunile Raiffeisen au scăzut cu peste 15,5% miercuri, după informaţii conform cărora SUA presează banca austriacă să anuleze planurile de cumpărare a unei participaţii de 1,5 miliarde de euro (1,6 miliarde de dolari) la o companie a magnatului rus Oleg Deripaska, transmite CNBC.
Reuters a scris miercuri că Washingtonul cercetează achiziţionarea de către bancă a unui grup de construcţii despre care se spune că este controlat de oligarhul sancţionat Oleg Deripaska, citând mai multe persoane care cunosc planurile.
CNBC nu a putut confirma independent raportul. Intervenţia autorităţilor americane pune mai multă presiune asupra băncii austriece, care se ocupă de plăţi internaţionale de miliarde de euro pentru ruşi. Raiffeisen nu a răspuns imediat solicitării CNBC de a comenta aceste informaţii.
Fluctuații vizibile în piețele internaționale
Acțiunile mărcilor de bunuri de lux LVMH, Christian Dior și Hermes au scăzut toate cu mai mult de 2% în tranzacțiile de dimineață, Burberry aflându-se în scădere cu 4,7%, după ce Kering a emis un avertisment rar privind profitul pe fondul scăderii vânzărilor din Asia. Acțiunile Kering au scăzut cu 12% după o deschidere întârziată.
Indicele pan-european STOXX 600 a crescut cu 0,02% la sfârșitul sesiunii, deoarece mișcările pieței au rămas moderate. Bunurile de uz casnic au scăzut cu 1,3%, în timp ce acțiunile din utilități au crescut cu 1,1%. STOXX Europe 600, denumit și STOXX 600, SXXP, este un indice bursier al acțiunilor europene proiectat de STOXX Ltd. Acest indice are un număr fix de 600 de emitenți si este format din companii mici, medii si mari din 17 țări europene, acoperind aproximativ 90 % din capitalizarea bursieră a pieței de capital din Europa (nu se limitează la zona euro). Țările care alcătuiesc indicele sunt Franța, Germania și Elveția (fiecare reprezentând aproximativ 15% din indice), precum și Austria, Belgia, Danemarca, Finlanda (cuprinzând aproximativ 27% din indice), Irlanda, Italia, Luxemburg, Țările de Jos, Norvegia, Polonia, Portugalia, Spania și Suedia.